Diari Oficial de la Generalitat Valenciana


Sumari del DOGV 6627, del 10-10-2011 (2011/9975)

Notificació de la sentència dictada en el judici verbal 395/2011.
-----------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9975


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal 395/2011. [2011/9975]  
En aquest procediment verbal seguit a instàncies de Raquel Orient Cruceira contra Innova Estructuras 2007, SL, i Jesús Omar Belizon Niño, s'ha dictat la sentència, que, literalment, és com segueix:  
«Sentència número 239/2011  
Jutge que la dicta: Juan Carlos Mompó Castañeda.  
Lloc: València.  
Data: 21 de setembre de 2011.   
Demandant: Raquel Orient Cruceira.  
Advocat/ada: -  
Procurador: José Alejandro Pérez Perales.   
Demandat: Innova Estructuras 2007, SL, i Jesús Omar Belizón Niño.  
Advocat/ada: -  
Procurador/a: -  
Antecedents de fet  
Primer. Que la part actora esmentada va presentar una demanda de judici verbal contra la demandada indicada, en la qual, després d'al·legar els fets i fonaments de dret que va estimar aplicables, va acabar demanant que es dictara una sentència per la qual es condemnara la demandada a pagar la quantitat de 4.300 euros, més els interessos legals; tot això, fent imposició expressa de les costes a la part demandada.  
Segon. Convocades les parts a judici, el demandat no va comparéixer, per la qual cosa va ser declarat en rebel·lia processal. Després de ratificar-se el demandant, es va rebre el plet a prova, en què l'actora va proposar la documental per reproduïda i l'interrogatori i, una vegada practicada la prova proposada, les actuacions van quedar definitivament concluses per a sentència [.-].  
Dispositiva  
Estime la demanda formulada a instàncies de Raquel Orient Cruceira, que ha estat representada pel procurador dels tribunals José Alejandro Pérez Perales, i condemne Innova Estructura 2007, SL, i Jesús Omar Belizón Niño, en rebel·lia processal, a pagar la quantitat de quatre mil tres-cents euros (4.300 €) més els interessos legals des de la interposició de la demanda; tot això amb la imposició expressa de les costes a la part demandada.  
Contra aquesta resolució es pot interposar un recurs d'apel·lació, de què coneixerà l'Audiència Provincial, que caldrà preparar davant d'aquest Jutjat dins del termini dels cinc dies següents a la notificació, on s'ha d'esmentar la resolució objecte d'apel·lació i es manifeste la voluntat d'interposar-hi un recurs, amb la indicació dels pronunciaments que s'impugnen, de conformitat amb el vigent article 457 de la Llei d'Enjudiciament Civil 1/2000, de 7 de gener.  
Aquesta és la meua sentència, que pronuncie, mane i firme».  
I atés que els demandats esmentats, Innova Estructuras 2007, SL, i Jesús Omar Belizón Niño, es troben en parador desconegut, s'expedeix aquest edicte a fi que valga de notificació de forma deguda.  
  
València, 21 de setembre de 2011- El secretari judicial: Miguel Ángel Martínez Martínez